ПРИЛОГ IV  ПРАВИЛНИКA О ПРИЈАВИ, ИЗРАДИ И ОДБРАНИ ДИПЛОМСКОГ РАДА НА ИНТЕГРИСАНИМ СТУДИЈАМА ВЕТЕРИНАРСКЕ МЕДИЦИНЕ
Изглед и обим дипломског рада
Боја корица дипломског рада може бити тамнозелена, тамноплава или тамноцрвена.

Дипломски рад треба да буде обима од најмање 32 стране (Од Увода до краја Литературе). 

Садржај дипломског рада зависи од тога да ли је дипломски рад истраживачки или је прегледни рад.

Истраживачки рад треба да садржи следеће елементе:

ПОЧЕТНЕ СТРАНЕ (корице, насловна страна, подаци о члановима комисије, кратак садржај са кључним речима (3-5) на српском и енглеском, садржај, и захвалност (опционо))

1. УВОД 

2. ПРЕГЛЕД ЛИТЕРАТУРЕ 

3. ЦИЉ И ЗАДАЦИ ИСТРАЖИВАЊА
4. МАТЕРИЈАЛ И МЕТОДЕ 

5. РЕЗУЛТАТИ ИСТРАЖИВАЊА СА ДИСКУСИЈОМ 

6. ЗАКЉУЧЦИ
7. ЛИТЕРАТУРА 
У случају потребе може да се дода и поглавље ПРИЛОЗИ

Код прегледног рада, наслове поглавља треба прилагодити теми, у договору са ментором. Почетне стране и Увод остају, као и Закључак и Литература.

Садржај

Када је текст дипломског рада готов (цео текст поређан по реду, дати су називи свим поглављима и потпоглављима у складу са тим на шта се односе) у Садржају морају бити наведена сва поглавља и потпоглавља са бројем странице на којој се могу наћи. 

Писање дипломског рада

Водити рачуна о правопису и начину изражавања. 

Користити неодрђени облик и пасив, на пример: Истраживање је рађено... Анализом крви утврђено је... Користи се тест за ... Добијени су резултати... 

Означити број страна (Insert page number) тако да број буде у дну странице, десно. Почети од Увода, тако да то буде прва страна дипломског рада. 
Да се број страница не би појављивао на страницама пре Увода и слично, делове текста одвојити на засебне „секције“ (Page Layout, Breaks, Section breaks, Next page, па онда тек Insert page number. Водити рачуна о томе да ли треба да буде укључен „Link to previos“ или не).
Подешавање странице (Page Layout)
Формат: А4

Marginе:Top, Bottom 2,5cm; Left, Right 3,0 cm
Заглавље (Header) од Кратког садржаја па до краја: Times New Roman 10-bold-italik):

Име и презиме кандидата (лево)

Дипломски рад (у центру)

Наслов поглавља (десно)

Да се заглавља не би мешала, поглавља одвојити на засебне „секције“ (Page Layout, Breaks, Section breaks, Next page. Водити рачуна да „Link to previos“ буде искључен.

Текст рада треба да буде писан фонтом Times New Roman 12, (Justify) са увученим првим редом сваког пасуса (подесити параграф, или користити Tab). Проред (Line spacing) у дипломском раду треба да буде 1,5. Изузетак може да буде проред у табелама, због бољег изгледа табеле користити проред 1, тј Single. 

На корицама и на првој страни све осим наслова писати фонтом Times New Roman 18-bold, а наслов рада нека буде Times New Roman 20 или 24.

Наслови ПОГЛАВЉА треба да се пишу центрирано великим словима фонтом Times New Roman 16-bold (Center). Поглавља означити бројевима 1.0., 2.0., 3.0. итд.

Наслов поглавља почиње са 4 размака испод горње маргине (Font Size и Line spacing као код наслова, дакле Times New Roman 16-bold, Line spacing 1,5). 

Свако поглавље почиње на новој страници. Да се заглавља не би мешала, поглавља одвојити на засебне „секције“ (Page Layout, Breaks, Section breaks, Next page. Водити рачуна да „Link to previos“ буде искључен.
Текст поглавља почиње са 3 размака испод наслова (Font Size и Line spacing као код наслова). 

Уколико их има, наслови ПОТПОГЛАВЉА треба да буду центрирани и писани великим словима фонтом Times New Roman 14-bold (Center) и да буду означени бројевима, на пример за поглавље 5.0., потпоглавља ће бити: 5.1., 5.2., 5.3. и тако даље.

Текст потпоглавља почиње са 2 размака испод наслова (Font Size и Line spacing као код наслова).

У случају да постоји даља подела потпоглавља, такви наслови се пишу малим словима (прво слово је само велико), Times New Roman 12-bold и то лево изнад увученог почетка првог пасуса, као: 2.1.1. , 2.1.2. итд.

Само у Литератури, користити фонт Times New Roman 11
Све табеле, слике, графиконе... нумерисати и дати им наслов. Наслов табеле пише се ИЗНАД табеле. Наслови графикона и слика пишу се ИСПОД.

У тексту је потребно позивати се на њих. На пример: У Табели 7 приказани су... Или: Највећа концентрација Ig забележена је у узорцима А и Б (Табела 3). 

Табеле, слике, графиконе... центрирати (Center) као и њихове наслове. 

Нека у тексту не буде Hyperlink-ова.

Текст не сме бити директно (copy/paste) узет са неке web странице или из web-преводиоца или слично. 

Водити рачуна о правилима цитирања.
За делове текста, као и за сваку слику, табелу или графикон који су уврштени у рад, а нису Ваших руку дело, мора постојати навод литературе. 

Користите Ванкуверски стил цитирања.

У угластој загради треба да стоји број који одговара броју у списку литературе где је наведен извор, тј. одакле је податак у тексту, или слика, или табела... узета. 

Поред сваког дела текста (или слике, табеле...) у раду мора постојати позивање на извор, тј. на навод литературе. 
Нпр. на крају реченице (или пасуса или више пасуса, ако потичу са истог места) у угластој загради ставити редни број литературног навода (број под којим се налази у литератури). Овако:

Текст текст текст текст текст текст текст. Текст текст текст текст текст текст текст текст текст текст. Текст текст текст текст текст текст текст текст текст текст. [7]

Уколико се подаци које наводите налазе у више радова, онда овако: [7,8,9]

Редослед навођења литературе у поглављу Литература треба да одговара редоследу појављивања у раду.

Не одвајати посебно литератутру за слике, све писати заједно.

Ако је нешто преузето са интернета, треба навести пуну web адресу.
Додатне напомене:

Латинско име врсте увек писати латиницом и укошено (Italic). На пример: 

Staphylococcus aureus, или Vulpes vulpes

Користити важеће јединице из SI система и њихове званичне скраћенице. На пример, за милилитар не писати мл, него mL, за килограм kg...






